De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 26 de gener de 2016 ha aprovat la versió en occità, en varietat aranesa, de la Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, aprovada pel Ple del Parlament en la sessió tinguda el dia 23 de juliol de 2015 i publicada en el Butlletí Oficial del Parlament de Catalunya número 661, del 28 de juliol de 2015, i en el Diari Oficial de la Generalitat de Catalunya número 6928, del 5 d'agost de 2015, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 26 de gener de 2016
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 26 de gèr de 2016 a aprovat era version en occitan, en varietat aranesa, dera Lei de mesures urgentes entà afontar era emergéncia en encastre del abitatge e era praubetat energetica, aprovada peth Plen deth Parlament ena session aguda eth dia 23 de junhsèga de 2015 e publicada en Butlletí Oficial del Parlament de Catalunya numèro 661, deth 28 de junhsèga de 2015, e en Diari Oficial de la Generalitat de Catalunya numèro 6928, deth 5 d'agost de 2015, eth tèxte dera quau se reprodusís ara seguida, ar efècte que se publique en Diari Oficial de la Generalitat de Catalunya (DOGC) e s'i includisquen eth numèro e era data dera lei publicada, e tanben era formula de promulgacion.
«LEI 24/2015, deth 29 de junhsèga, de mesures urgentes entà afontar era emergéncia en encastre der abitatge e era praubetat energètica.
Ara problematica des execucions ipotecàries s'i ahigen es dificultats entà afrontar eth pagament deth loguèr: segons donades judiciaus, un 67% des 16.008 despossessions que se produsiren en 2013 en Catalonha sigueren relacionades damb eth impagament deth loguèr.
Ath madeish temps, ei alarmant eth creishement dera praubetat energetica, comprenuda coma era dificultat entà poder pagar es factures des forniments basics d'electricitat, gas e aigua.
Eth madeish informe rebrembe que, segons era Enquèsta de condicions de vida corresponenta a 2011, en Catalonha i a 193.000 larèrs –6,9% deth totau– que non pòden assumir era despena de mantier er abitatge a ua temperatura apropriada.
Es dificultats entà afrontar eth pagament der abitatge e era praubetat energetica compòrten, quitament, era pèrta de vides umanes.
Ath delà, er informe «Emergència habitacional a Catalunya.
Impacte de la crisi hipotecària en el dret a la salut i els drets dels infants» metie en evidéncia es conseqüéncies ena santat e ena infància.
Er informe «Emergencia habitacional en el Estado español», der Observatòri DESC e era Plataforma d'Afectadi pera Ipotèca (PAH), hège evident que bères ues des entitats que mès despossedissen son justament es qu'an concentrat era major part d'ajudes publiques.
Eth Departament de Territòri e Sostenibilitat a calculat en 80.000 es estatges naui entà estrear que demoren uets en Catalonha.
Era principau empresa distribuidoira d'electricitat en Catalonha, Endesa, declarèc un benefici de 1.879 de milions d'èuros en 2013.
Laguens ja deth quadre dera legislacion catalana, era proteccion deth dret ar abitatge e era obligacion d'eradicar-ne es utilizacions inapropriades, en tot includir-i es abitatges uets, son objècte dera Lei 18/2007, de 28 de deseme, deth dret ar abitatge, er article 4 dera quau determine qu'er amàs d'activitats vinculades ath provediment d'abitatges destinadi a politiques sociaus sigue configurat coma un servici d'interès generau entà assegurar un abitatge digne e apropriat entà toti es ciutadans.
Finaument, es articles 251 e 252 deth Còdi de consum emparen tanben aguesti drets damb relacion as forniments basics.
Mesures contra eth suberendeutament relacionat damb er abitatge abituau
As efèctes de çò que dispòse aguesta lei, an era condicion de consumidors es persones fisiques que complissen es condicions que determine er article 111-2. a deth Còdi de consum.
Es consumidors que se tròben o se poguen trobar en ua situacion d'insolvabilitat derivada deth pagament der abitatge pòden entamenar es procediments que regulen es articles 2 e 3, que son aplicables a totes es persones fisiques residentes en Catalonha.
Es procediments extrajudiciaus entara resolucion de situacions de suberendeutament son gestionadi per comissions de suberendeutament, qu'agissen d'acòrd damb eth procediment administratiu, damb amples facultats de decision, en tot includir-i era capacitat d'establir un plan de pagaments o un plan de restructuracion deth deute.
S'era via deth procediment extrajudiciau a qué hè referéncia er article 2 entara resolucion d'ua situacion de suberendeutament se barre sense auer arribat a un acòrd, eth consumidor afectat pòt sollicitar era dubertura deth procediment judiciau simplificat corresponent, damb er objectiu de cercar es formules apropriades entara satisfaccion des deutes derivadi d'ua relacion de consum, includidi es que se deriven der abitatge abituau.
En cas d'incompliment deth plan de pagament, era part creditora pòt sollicitar que s'entamene era liquidacion d'actius entà afrontar es deutes, damb era exclusion, en aguesta liquidacion, des bens que non se pòden embargar.
Mesures entà evitar es despossessions que poguen produsir ua situacion de manca d'abitatge
Eth déuer de verificar aguestes circonstàncies requè sus er aqueridor, qu'a de requerir prealablament era informacion as afectadi.
As efèctes d'aguesta lei, se compren que son grani teneires d'abitatges es persones juridiques següentes:
a) Es entitats financères, es filiaus immobiliàries d'aguestes entitats, es hons d'inversion e es entitats de gestion d'actius, includidi es procedenti dera reestructuracion bancària, cossent damb era legislacion mercantila.
b) Es persones juridiques que, directament o per mejan d'un grop d'empreses, siguen titulares d'ua superfícia abitabla de mès de 1.250 m 2, damb es excepcions següentes:
Es persones juridiques que possedisquen mès d'un 15% dera superfícia abitabla dera proprietat qualificada coma abitatges damb proteccion oficiau destinadi a loguèr.
Mesures entà evitar era praubetat energetica
Entà que s'aplique eth principi de precaucion establit per apartat 2, quan era empresa de forniment hage de hèr ua copadura de forniment a de sollicitar prealablament un informe as servicis sociaus municipaus entà determinar s'era persona o era unitat familhara se tròbe laguens en ua des situacions de risc d'exclusion residenciau determinades per article 5.10.
Era empresa fornidora a d'informar, en quinsevolh avís o comunicacion que hèsque referència ara manca de pagament deth servici, des drets relatius ara praubetat energetica establidi per aguesta lei, d'acòrd damb çò qu'establís er article 17.6 dera Lei 22/2010, de 20 de junhsèga, deth Còdi de consum de Catalonha.
Era Administracion pòt resòlver era cession obligatòria d'abitatges, per un periòde de tres ans, entà incorporar-les ath Hons d'abitatges de loguèr entà politiques sociaus, en cas d'abitatges uets que siguen proprietat de persones juridiques e tostemp que se complisquen es condicions següentes:
En cas qu'entà satisfèr ua situacion de risc d'exclusion residenciau i age abitatges de diferenti contribuents que complisquen es condicions establides pes apartats 1 e 2, se priorize era aplicacion dera cession obligatòria as contribuents que gaudissen de mens bonificacions en impòst sus es abitatges uets.
Lindau maxim de despenes destinades a abitatge abituau e a forniments basics
Enes casi de procediments d'execucion ipotecària o despossession per impagament de loguèr que siguen en cors de substanciacion o d'execucion en moment d'entrada en vigor d'aguesta lei e que non siguen includidi en supòsit a qué hè referéncia er apartat 1, son aplicables es mesures establides per article 5.6 e per article 7.
Termini entàs mecanismes de garantida deth relotjament apropriat
Era Generalitat a de proposar ara Administracion locau, en un termini de tres mesi a compdar dera entrada en vigor d'aguesta lei, es mecanismes entà garantir eth relotjament apropriat que regule er article 5.6.
S'ahigen tres letres, e, f e g, ar article 5.2 dera Lei 18/2007, de 28 de deseme, deth dret ar abitatge, damb eth tèxte següent:
«i) Non formular era propòsta obligatòria de loguèr sociau enes supòsits en qué er article 5 dera Lei de mesures urgentes entà afrontar era emergéncia en encastre der abitatge e era praubetat energetica ac requerís.
Eth Govèrn a de presentar, s'escatz, ath Parlament, en termini de sies mesi a compdar dera entrada en vigor d'aguesta lei, un projècte de lei de modificacion dera Lei 18/2007, de 28 de deseme, deth dret ar abitatge, que contengue es modificacions de besonh entà garantir era aplicacion efectiva de totes es mesures establides pera presenta lei.
S'es comissions de suberendeutament non artenhen un acòrd entre eth consumidor e es creditors, se daurís era via judiciau corresponenta entà aplicar çò que dispòsen aguest còdi e era legislacion complementària.»
Aguesta lei entre en vigor londeman d'auer estat publicada en Diari Oficial de la Generalitat de Catalunya, levat des mesures que compòrten un aument de credits o ua diminucion d'ingrèssi damb relacion ath pressupòst vigent, que non entraràn en vigor, ena part que compòrte aguesta afectacion pressupostària, enquiar exercici pressupostari següent ath dera entrada en vigor.
Palai dera Generalitat, 29 de junhsèga deth 2015